Mahmud Cəm

Mahmud Cəm (; ) — İranın 1935–1939-cu illərdə baş naziri olmuşdur.

 Həyatı 
Mahmud Cəm Təbrizdə dünyaya gəlibdir. Atası Məhəmmədsadıq Kirmani Kirmandan Təbrizə mühacirət etmişdir. Cəm Təbrizdə fransız bir şəxsdən fransız dilini öyrəndikdən sonra Təbrizdəki fransız səfirliyində tərcüməçi olaraq çalışmağa başlamışdır.

Oğlu Firudin Cəm İranın məşhur hərbçilərindən olmuşdur.

 Karyerası 
Fransız səfirliyində tərcüməçi kimi işləməyə başlayan Cəm, Kirman və Xorasan da qubernator vəzifəsində çalışmışdır. 1933-cü ilin sentyabr ayında daxili işlər naziri vəzifəsinə təyin edilmişdir. Rza şahın rəhbərliyi altında maliyyə naziri vəzifəsində çalışmışdır.1935-ci ilin dekabr ayından 1939-cu ilin oktyabr ayına qədər baş nazir vəzifəsində çalışmışdır. Transiran koridoru onun baş nazirliyi dövründə açılmışdır. Bundan sonra o Misirə səfir təyin edilmişdir. 1948-ci ildə o, ədliyyə naziri vəzifəsinə təyin edilmişdir. Bundan sonra İtaliyaya səfir təyin edilmişdir. Ölümünə qədər deputat kimi xidmət etmişdir.

Uzun müddət Dəmir Komitəsinin (Committee-e Ahan) üzvü olmuşdur.

 Ölümü 
1969-cu ilin 10 avqustunda, 89 yaşında Tehranda vəfat etmişdir.

 Həmçinin bax 
 Firudin Cəm

 İstinadlar 

 Xarici keçidlər 

 Mahmud Cəm: Pəhləvilər sülaləsinin baş naziri olmuş azərbaycanlı

Kateqoriya:İran baş nazirləri
Kateqoriya:Təbrizdə doğulanlar
Kateqoriya:Tehranda vəfat edənlər
Kateqoriya:İran azərbaycanlısı siyasətçilər